بندانگشتی|250x250پیکسل|جومهورباشقانلیغی نیشانی، جومهورباشقانی‌نین ایقامتگاهیندا و بیر یئری زیارت ائتدیگی زامان بایراق دیرگینه آسیلیر. تورکیه جومهورتینین آنا یاساسینا گؤره تورکیه جومهورباشقانی دؤولتین باشچیسی و تورک سیلاحلی قووه‌لرینین باش کاماندئری‌دیر. جومهورباشقانی تک درجه‌لی سئچکی نتیجه‌سینده بئش ایل مودتینه وظیفه‌یه گلیر. بیر نفر ان چوخ ایکی دفعه جومهورباشقانی سئچیله‌بیلر. جومهورباشقانی‌نین خسته‌لیک، اؤلکه خاریجینه چیخماق، اؤلوم، ایستئعفا و باشقا بیر سببله وظیفه‌سینی داوام ائتدیره‌بیلمه‌مه‌سی شراییطینده تورکیه بؤیوک میلت مجلیسی وکالتاً بو وظیفه‌نی حیاتا کئچیرر. جومهورباشقانی ان آز قیرخ یاشیندا، عالی تحصیل آلمیش و میلت وکیلی سئچیلمه قابیلیتینه مالیک اولان تورک وطنداشی اولمالی‌دیر.